Nevzat Ozkurt (56) serra 1992î ra nata şaristanê Essenî yê Almanya de ciwîyayêne û bi nameyê Giranî şinasîyayêne. Ozkurt Nêweşxaneyê Essenî de şi rehm. Cenzaya ci do dewa Taşkesenî ya Tekmenî ya Erziromî de bêra definkerdene. Nevzat Ozkurtî bi serran Têkoşînê Azadîye yê Kurdan rê xizmet kerd û tewr peyên zî Heyetê Îdareyî yê Camîyê Kurdan de ca girewt. Ozkurt 5 serran ra nata nêweşê kanserî bi.
Fed-Med NRWyî keyeyê Ozkurtî rê serweşîye waşt û vat: ''Embaz Giran girêdayîyê Rayberî û şehîdan bi.''
Serekê Komelê Îslamî yê Kurdîstanî (CÎK) Ahmet Tuhalliyî zî vat: ''Embaz Giran embazêko zerrîpak û zerrînizm bi. Keso sey zerd bi. Sereyê ma weş bo.''
